CELEX: 
Language: hu
Date: 2018-05-16 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az 514/2014/EU rendeletnek a felelős hatóságok kijelölése, azoknak az irányítás és kontroll területére vonatkozó feladatai, valamint az ellenőrző hatóságok jogállása és kötelezettségei tekintetében történő kiegészítéséről szóló, 2014. július 25-i 1042/2014/EU felhatalmazáson alapuló bizottsági rendelet módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A Menekültügyi, Migrációs és Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendelet feljogosítja a Bizottságot felhatalmazáson alapuló jogi aktusok elfogadására.
            
            
               2.A JAVASLAT INDOKAI ÉS CÉLJAI
            
            
               Az (EU) 2015/378 bizottsági végrehajtási rendelet 1. cikke alapján elvégzett első záróelszámolás rávilágított arra, hogy pontosítani kell a 1042/2014/EU felhatalmazáson alapuló bizottsági rendelet 14. cikkének egyes rendelkezéseit, különösen az alábbiakat:
            
            
               a)a rendszerellenőrzések hatóköre;
            
            
               b)az ellenőrző hatóság kötelezettsége a kiadások ellenőrzésének elvégzésére; valamint
            
            
               c)szabványos jelentésmintát kell kidolgozni az ellenőrző hatóság számára, hogy segítse a tagállamokat abban, hogy azok megfeleljenek az 1042/2014/EU rendeletnek az ellenőri vélemények támogatása érdekében elvégzett ellenőrzési tevékenységekről szóló 14. cikkének (7) bekezdésébe foglalt jelentéstételi kötelezettségnek.
            
            
               A 966/2012/EU, Euratom rendelet 59. cikkének (5) bekezdése előírja az ellenőrző szerv véleményét arról, hogy „az elszámolások megbízható és valós képet nyújtanak-e, hogy azon kiadások, amelyek megtérítését kérték a Bizottságtól, jogszerűek és szabályosak-e, valamint hogy a kontrollrendszerek megfelelően működnek-e.” A véleményben arról is nyilatkozni kell, hogy az ellenőrzési tevékenység megkérdőjelezi-e a vezetői nyilatkozatban szereplő megállapításokat.
            
            
               Az 514/2014/EU rendelet 29. cikk hasonlóan hangsúlyozza az ellenőrző hatóság azon kötelezettségeit, hogy „biztosítja, hogy az irányítási és kontrollrendszerek, valamint az éves beszámolókban szereplő kiadások megfelelő mintájának auditjára sor kerüljön”, valamint hogy „az audittevékenység a nemzetközileg elfogadott auditálási standardoknak megfelelően folyjon”.
            
            
               Az 514/2014/EU rendelet 30. cikke emellett előmozdítja az együttműködést a Bizottság és az ellenőrző hatóságok közötti együttműködést, és különösen az ellenőrzések eredményeinek cseréjét „az ellenőrzési erőforrások optimális és arányos kihasználása és a felesleges párhuzamos munkavégzés elkerülése érdekében”. Az ellenőrzések eredményeinek cseréje lehetővé tenné, hogy a Bizottság jobban megértse az elvégzett ellenőrzési tevékenység hatókörét, és megállapítsa az ellenőrző hatóság munkájának megbízhatósági fokát. Ha az ellenőrzési tevékenységet nem az előírások szerint végzik el, akkor a Bizottság kisebb mértékben támaszkodhat az elszámolások teljeskörűségére, pontosságára és helyességére, valamint a benyújtott ellenőri véleményekre. Ez hatással lehetne a Bizottság évesegyenleg-kifizetésre vonatkozó döntésére az éves záróelszámolás során, ami szabályszerűségi záróelszámolási eljáráshoz vezethetne.
            
            
               Az alábbi okokból javasoljuk az 1042/2014/EU felhatalmazáson alapuló bizottsági rendelet módosítását:
            
            
               –a rendszerellenőrzések hatókörének pontosítása és azok összehangolása az (EU) 2015/378 bizottsági végrehajtási rendelet mellékletébe foglalt kulcskövetelményekkel;
            
            
               –az ellenőrző hatóság azon kötelezettségének pontosítása, hogy az 514/2014/EU rendelet 29. cikkében és a 966/2012/EU, Euratom rendelet 59. cikkének (5) bekezdésében említettek szerint el kell végeznie a kiadások ellenőrzését, valamint a mintavételi módszertan elemeinek és az ellenőrzési alapsokaság összetételének tisztázása;
            
            
               –a más megosztott irányítású alapok (európai strukturális és beruházási alapok) esetében már alkalmazott terminológia biztosítása az ellenőrző hatóság számára, különösen azáltal, hogy a „pénzügyi ellenőrzésekre” való hivatkozást az „elszámolások ellenőrzésére” való hivatkozással váltják fel, hogy megkönnyítsék a közös bizottsági iránymutatás értelmezését;
            
            
               –szabványos jelentésminta (éves kontrolljelentés) biztosítása az ellenőrző hatóság által elvégzett ellenőrzési tevékenység és a kapott ellenőrzési eredmények Bizottság részére történő továbbítása céljából.
            
            
               3.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A felhatalmazáson alapuló jogi aktusokról szóló, az Európai Parlament, a Tanács és az Európai Bizottság között létrejött egyetértési megállapodás
                  1
                4. pontjának megfelelően a Bizottság e felhatalmazáson alapuló jogi aktusról megfelelő és átlátható módon egyeztetést, többek között szakértői szintű konzultációkat folytatott. Az ellenőrző hatóságok és a felelős hatóságok 2016. szeptember 26-án, 2017. március 13-án ás 2017. szeptember 20-án megvitatták a tervezetet, amelyet 2016. november 25-én az AMIF/ISF bizottság
                  2
                elé terjesztettek.
            
            
               A 2017. március 14-i szakértői munkacsoporti ülésen, az összes tagállam képviselőinek bevonásával e felhatalmazáson alapuló jogi aktus minden elemét megvitatták. Az Európai Parlament megfelelő értesítést kapott ezen ülés időpontjáról, napirendjéről és releváns dokumentumairól, hogy részt vehessen azon.
            
         
         
            
               Az ülésen a Bizottság teljeskörűen bemutatta a tervezett rendelkezéseket, és azok valamennyi vonatkozását alaposan megvitatták. Az ülés lehetővé tette a Bizottság számára, hogy ismertesse az általa alkalmazott megközelítést, meghallgassa a tervezetre vonatkozó szakértői véleményeket, majd pontosítsa a tervezetet. A Bizottságnak különösen módjában állt a szabályok tisztázása és pontosítása a szakértők észrevételei nyomán.
            
            
               4.A FELHATALMAZÁSON ALAPULÓ JOGI AKTUS JOGI ELEMEI
            
            
               Az 514/2014/EU rendelet 26. cikkének (4) bekezdése feljogosítja a Bizottságot arra, hogy felhatalmazáson alapuló jogi aktusokat fogadjon el az alábbiakra vonatkozóan:
            
            
               a belső környezet, a kontrolltevékenységek, az információ és kommunikáció, valamint a monitoring tekintetében a felelős hatóságok kijelöléséhez szükséges minimumfeltételek, valamint a kijelölésre és annak megszüntetésére irányuló eljárás szabályai;
            
            
               a felelős hatóságok felügyeletének és a kijelölés felülvizsgálatának szabályai;
            
            
               a felelős hatóságok állami beavatkozással kapcsolatos kötelessége, valamint az irányítás és kontroll területére vonatkozó feladatainak tartalma;
            
            
               Az 514/2014/EU rendelet 29. cikkének (1) bekezdése feljogosítja a Bizottságot arra, hogy felhatalmazáson alapuló jogi aktusokat fogadjon el „az ellenőrző hatóság jogállásáról és azokról a feltételekről, amelyeknek az auditoknak meg kell felelniük”.
            
            
               4.KÖLTSÉGVETÉSI HATÁS
            
            
               Ez a rendelet nem jár semmiféle hatással az uniós költségvetésre nézve.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2018.5.16.)
            
            
               az 514/2014/EU rendeletnek a felelős hatóságok kijelölése, azoknak az irányítás és kontroll területére vonatkozó feladatai, valamint az ellenőrző hatóságok jogállása és kötelezettségei tekintetében történő kiegészítéséről szóló, 2014. július 25-i 1042/2014/EU felhatalmazáson alapuló bizottsági rendelet módosításáról
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a Menekültügyi, Migrációs és Integrációs Alapra, valamint a rendőrségi együttműködés, a bűnmegelőzés és a bűnözés elleni küzdelem, valamint a válságkezelés pénzügyi támogatására szolgáló eszközre vonatkozó általános rendelkezések megállapításáról szóló, 2014. április 16-i 514/2014/EU európai parlamenti és tanácsi rendeletre
                  3
                és különösen annak 26. cikke (4) bekezdésére és 29. cikke (1) bekezdésére,
            
            
               mivel:
            
            
               (1)A jogbiztonság biztosítása érdekében pontosítani kell, hogy a felhatalmazott hatóság végrehajtó szervként is eljárhat. Ebben az esetben az ellenőrző hatóság a felhatalmazott hatóságtól függetlenül működik, beleértve azt is, amikor az utóbbi jár el végrehajtó szervként.
            
            
               (2)Az (EU) 2015/378 bizottsági végrehajtási rendelet 1. cikke alapján elvégzett első záróelszámolás rávilágított arra, hogy egyértelműséget kell biztosítani az ellenőrző hatóság által elvégzendő rendszerellenőrzések hatóköre tekintetében, valamint össze kell hangolni ezt a rendeletet az (EU) 2015/378 végrehajtási rendelet mellékletében foglalt kulcskövetelményekkel. A rendszerellenőrzések hatókörének pontosítása útján a tagállamoknak meg kell megállapítaniuk a hiányosságok főbb típusait, valamint helyénvaló következetesen és összehasonlítható módon meghatározniuk és alkalmazniuk a rendszerhiányosságok miatti pénzügyi korrekciók megfelelő szintjét.
            
            
               (3)Annak érdekében, hogy az 1042/2014/EU rendeletet összehangolják az 514/2014/EU rendelet 29. cikkével és a 966/2012/EU, Euratom rendelet 59. cikkének (5) bekezdésével, az ellenőrző hatóság azon kötelezettségére történő hivatkozást kell a rendeletbe foglalni, hogy el kell végeznie a kiadások ellenőrzését.
            
            
               (4)A kiadások ellenőrzése céljából meg kell határozni, hogy az ellenőrzési alapsokaság kiterjedjen a felelős hatóság által a pénzügyi év folyamán teljesített kifizetéseket képviselő pénzügyi adatokra, valamint a Menekültügyi, Migrációs és Integrációs Alap esetében az áthelyezett, áttelepített, átszállított és legálisan befogadott személyek számára.
            
         
         
            
               (5)Annak érdekében, hogy szavatolják a kiadások ellenőrzésének megfelelő hatókörét és eredményességét, valamint azt, hogy minden ellenőrző hatóság azonos szabványok szerint végezze el azokat, a mintavételre vonatkozó minimumszabályokat kell megállapítani, amelyeket az ellenőrző hatóságnak figyelembe kell vennie a mintavételi módszer megállapításakor vagy jóváhagyásakor.
            
            
               (6)Az 514/2014/EU rendelet 30. cikke értelmében, a Bizottságnak az ellenőrzési eredmények jelentése céljából éves kontrolljelentés-mintát kell előterjesztenie, amely ismerteti az ellenőrzési információkat és az ellenőrző hatóság véleményeinek támogatása céljából a benyújtott elszámolásokkal együtt évente szolgáltatandó adatokat. Ezt az éves kontrolljelentést a 802/2014/EU bizottsági végrehajtási rendelet („SFC2014”) 2. cikkében említett elektronikus adatcsererendszer útján, konkrétan a nemzeti ellenőrökre a Bizottság ellenőrzési szolgálataira vonatkozó modul révén kell megküldeni a Bizottságnak,
            
            
               ELFOGADTA EZT A RENDELETET:
            
            
               1. cikk
            
            
               Az 1042/2014/EU felhatalmazáson alapuló bizottsági rendelet a következőképpen módosul:
            
            
               1.Az 5. cikk (1) bekezdése a következő második albekezdéssel egészül ki:
            
            
               „Ha a felelős hatóság felhatalmazást ad erre, a felhatalmazott hatóság járhat el a 8. cikkben említett végrehajtó szervként.”
            
            
               2.Az 5. cikk (2) bekezdésének b) pontja helyébe a következő szöveg lép:
            
            
               „b) a felhatalmazott hatóságra átruházott feladat(ok), beleértve adott esetben azokat a projekteket, amelyek esetében a felhatalmazott hatóság járhat el a 8. cikkben említett végrehajtó szervként;”
            
            
               3.A 14. cikk helyébe a következő szöveg lép:
            
            
               „14. cikk
            
            
               Ellenőrzések
            
            
               (1)A 966/2012/EU, Euratom európai parlamenti és tanácsi rendelet
                  4
                59. cikke (5) bekezdésének második albekezdésében említett vélemény kinyilvánítása céljából az ellenőrző hatóság rendszerellenőrzéseket, a kiadások ellenőrzését és az elszámolások ellenőrzését végzi.
            
            
               (2)A rendszerellenőrzések során ellenőrzik, hogy a felelős hatóság irányítási és kontrollrendszerei kellően hatékonyan működnek-e ahhoz, hogy észszerűen biztosítható legyen az 514/2014/EU rendelet 44.cikkének megfelelően a Bizottság részére benyújtott, az éves egyenleg kifizetése iránti kérelmekben szereplő kiadások jogszerűsége és szabályszerűsége.
            
            
               Az ellenőrző hatóság ezen rendszerellenőrzések alapján ellenőrzi az (EU) 2015/378 bizottsági végrehajtási rendelet
                  5
                mellékletében foglalt kulcskövetelmények betartását, valamint azt, hogy a felelős hatóság továbbra is megfelel-e az e rendelet I. mellékletében foglalt kijelölési kritériumoknak.
            
            
               (3)A kiadások ellenőrzését minden pénzügyi év tekintetében el kell végezi a felelős hatóság által – az 514/2014/EU rendelet 27. cikkében és az (EU) 2015/840 bizottsági végrehajtási rendeletben említett valamennyi kontrolljának befejezése után – elszámolhatónak tekintett pénzügyi adatokból („az elszámolástervezet”) kiválasztott megfelelő mintán.
                  
                  A pénzügyi adatok tartalmazzák az 514/2014/EU rendelet 38. cikke szerint meghatározott pénzügyi év folyamán a felelős hatóság által teljesített valamennyi típusú kifizetést, így az előlegfizetéseket, az időközi kifizetéseket, az egyenlegkifizetéseket és a technikai segítségnyújtással és operatív támogatással kapcsolatos kifizetéseket. A pénzügyi adatok – a Menekültügyi, Migrációs és Integrációs Alap esetében – tartalmazzák továbbá az áthelyezett, áttelepített, átszállított és legálisan befogadott személyek számát.
            
            
               A kiadások ellenőrzése:
            
            
               –az ellenőrzési nyomvonalnak minősülő alátámasztó okmányok alapján végzendő, és felöleli az elszámolástervezetben szereplő pénzügyi adatok jogszerűségének és szabályszerűségének ellenőrzésére;
            
            
               –adott esetben kiterjed a kedvezményezetteknél felmerült kiadás helyszíni vizsgálatára,beleértve értelemszerűen a technikai segítségnyújtás és operatív támogatása alapján tett kifizetéseket.
            
            
               –adott esetben kiterjed az (EU) 2015/1523 és 2015/1601 tanácsi határozatok szerint áthelyezett, az (EU) 516/2014 rendelet 17. cikke szerint áttelepített, az 516/2014/EU rendelet 18. cikke szerint átszállított, valamint az (EU) 2015/1601 tanácsi határozat szerint legálisan befogadott azon személyekre vonatkozó követelmények teljesítésének ellenőrzésére, akik tekintetében átalányösszeget igényeltek.
            
         
         
            
               –során ellenőrzik a kedvezményezetteknek teljesített, és a felelős hatóság számviteli rendszerében nyilvántartásba vett kifizetések pontosságát és teljeskörűségét, valamint az ellenőrzési nyomvonal összeegyeztetését.
            
            
               Ha az ellenőrző hatóság az elszámolástervezetben olyan hibaarányt tár fel, amely lényeges mértékű vagy a feltárt problémák rendszerszintű jelentőségűnek tűnnek, és ezért kockázatot jelentenek a nemzeti programból finanszírozott más kifizetésekre, az ellenőrző hatóság további vizsgálatokat biztosít, beleértve szükség esetén a problémák nagyságrendjének megállapítására irányuló tovább ellenőrzéseket. A lényegességi küszöb az „elszámolástervezetben” szereplő pénzügyi adatokhoz nyújtott uniós hozzájárulás 2 %-a.
            
            
               Az ellenőrző hatóság javaslatot tesz a felelős hatóságnak a szükséges korrekciós intézkedésekre, beleértve adott esetben az (EU) 2015/378 bizottsági végrehajtási rendeletnek megfelelő átalányösszegű pénzügyi korrekciót is. Az ellenőrző hatóság a 14. cikk (8) bekezdésében említett éves kontrolljelentésében beszámol a kiadások ellenőrzésének eredményeiről, valamint a kapcsolódó ajánlásokról és korrekciós intézkedésekről.
            
            
               (4)Az ellenőrző hatóság a nemzetközileg elfogadott auditálási standardoknak megfelelően megállapítja a megfelelő minta kiválasztására szolgáló módszert („a mintavételi módszert”). A mintavételi módszer lehetővé teszi, hogy az ellenőrző hatóság a pénzügyi évre vonatkozó „elszámolástervezetben” megbecsülje a teljes kivetített hibaarányt.
            
            
               Az ellenőrző hatóság a 14. cikk (8) bekezdésében említett éves kontrolljelentésében dokumentálja a statisztikai vagy nem statisztikai mintavételi módszer és az alkalmazandó mintavételi paraméterek megállapításához használt szakmai megítélését. Az ellenőrző hatóság a tervezési, kiválasztási, vizsgálati és értékelési szakaszra kiterjedő nyilvántartást vezet az alkalmazott mintavételi módszertanról annak érdekében, hogy igazolja a kiválasztott mintavételi módszer alkalmasságát.
            
            
               Ha nem használhatók statisztikai mintavételi módszerek, az ellenőrző hatóság szakmai megítélése alapján nem statisztikai mintavételi módszer alkalmazható. Bármely nem statisztikai mintavételi módszer előírja a mintavételi egységek véletlenszerű kiválasztását, és az „elszámolástervezetben” szereplő pénzügyi adatok értéke legalább 10 %-ának lefedését.
            
            
               A kiválasztott mintavételi módszerek és a minta mérete lehetővé teszik, hogy az ellenőrző hatóság következtetéseket vonjon le arra a teljes alapsokaságra nézve, amelyből a mintát kiválasztották.
            
            
               E célból az ellenőrző hatóság adott esetben rétegzett mintavétel alkalmaz rétegekre osztva a pénzügyi adatokat, hogy minden réteg hasonló jellemzőkkel rendelkező mintavételi egységek csoportját képezze.
            
            
               Ha a ellenőrzési minta időközi kifizetéseket és/vagy az előző pénzügyi évek elszámolásaiban bejelentett előlegkifizetésekkel szemben elszámolt egyenlegkifizetéseket tartalmaz, ezek az előlegkifizetések a kiadások ellenőrzésének hatókörébe tartoznak.
            
            
               Mindazonáltal a 14. cikk (8) bekezdésében említett éves kontrolljelentésben szereplő „A kiadások ellenőrzésének eredménye” című 10.2 táblázatban bejelentett adatok esetében, a hibaarányt és az ellenőrzési lefedettséget kizárólag az aktuális pénzügyi év „elszámolástervezetében” szereplő pénzügyi adatokból kiválasztott ellenőrzési minta alapján kell kiszámítani.
            
            
               (5)Az elszámolások ellenőrzését úgy kell végezi, hogy az észszerű biztosítékot nyújtson arról, hogy az éves beszámoló megbízható és valós képet nyújt a felelős hatóság által az 514/2014/EU rendelet 44. cikkével összhangban benyújtott évesegyenleg-kifizetés iránti kérelemben („a végleges elszámolás”) bejelentett pénzügyi adatokról.
            
            
               Annak megállapítása érdekében, hogy a végleges elszámolás megbízható és valós képet nyújt-e, az ellenőrző hatóság ellenőrzi, hogy az adott pénzügyi évben a felelős hatóság által készített elszámolásokban elkönyvelt valamennyi pénzügyi adatot és kapott állami hozzájárulást pontosan rögzítettek a számviteli rendszerben, és azok összhangban állnak a felelős hatóság által vezetett igazoló számviteli nyilvántartásokkal. Ezen elszámolások alapján az ellenőrző hatóság elvégzi különösen a következőket:
            
            
               a)ellenőrzi, hogy az éves egyenleg kifizetése iránti kérelemben bejelentett pénzügyi adatok teljes összege megegyezik-e a felelős hatóság elszámolási rendszerével, és ha eltérések vannak akkor dokumentáltak-e megfelelő magyarázatokat az összegek összeegyeztetésére;
            
            
               b)ellenőrzi, hogy a visszavont és visszafizettetett összegek, a visszafizetendő összegek és a pénzügyi év végéig nem visszafizettethető összegek megegyeznek a felelős hatóság elszámolási rendszerében elkönyvelt összegekkel és azokat a felelős hatóság dokumentált határozatai igazolják;
            
            
               c)megbizonyosodik arról, hogy a felelős hatóság az 514/2014/EU rendelet 27. cikkének és az (EU) 2015/840 bizottsági végrehajtási rendeletnek megfelelően elvégezte az igazgatási, pénzügyi és operatív helyszíni ellenőrzéseket.
            
            
               Az a), b) és c) pontokban említett ellenőrzéseket minta alapján is el lehet végezni.
            
            
               A kiadások ellenőrzése és az elszámolások ellenőrzésének eredményei révén meghatározott teljes kivetített hibaarány alapján az ellenőrző hatóság kiszámítja a fennmaradó hibaarányt a 966/2012/EU, Euratom európai parlamenti és tanácsi rendelet
                  6
                59. cikke (5) bekezdésének második albekezdésében említett vélemény kinyilvánítása céljából. A fennmaradó hibaarány kiszámítását dokumentálni kell a (8) bekezdésben említett éves kontrolljelentésben.
            
            
               (6)Amennyiben az ellenőrző hatóság összes ellenőrzési tevékenységének lezárását követő ellenőrzési megállapításai lényeges hiányosságokra utalnak a felelős hatóság irányítási és kontrollrendszerének hatékony működésében, az ellenőrző hatóság a következőket hajtja végre:
            
            
               a)az (EU) 2015/378 bizottsági végrehajtási rendeletnek megfelelően értékeli ezen hiányosságok pénzügyi hatását;
            
            
               b)megfelelő ajánlásokat fogalmaz meg a felelős hatóság számára a szükséges korrekciós és megelőző intézkedésekre vonatkozóan;
            
         
         
            
               c)nyomon követi, hogy a felelős hatóság mennyiben hajtja végre a fenti b) pontban említett intézkedéseket, és felméri, hogy bevezetésre került-e az irányítási és kontrollrendszerek hatékony működésének visszaállítását célzó cselekvési terv.
            
            
               (7)A 3. cikk (2) bekezdésének megfelelően, az ellenőrző hatóság jelentést tesz a megállapításairól a kijelölő hatóságnak, ideértve azt is, hogy a véleménye szerint a felelős hatóság továbbra is megfelel-e a kijelölési kritériumoknak.
            
            
               (8)Az ellenőrző hatóság biztosítja, hogy az (1), (2), (3), (4), (5), (6) és (7) bekezdésben említett ellenőrzési tevékenységeivel kapcsolatos valamennyi információt megfelelően bejelentik a Bizottságnak. Az ellenőrző hatóság e célból az ellenőrzési tevékenység fő megállapításait tartalmazó éves kontrolljelentést készít. Az éves kontrolljelentést az e rendelet mellékletében foglalt mintának megfelelően kell összeállítani, és a 802/2014/EU bizottsági végrehajtási rendelet 2. cikkében említett elektronikus adatcsererendszer útján kell megküldeni a Bizottságnak. Az éves kontrolljelentést legkésőbb 3 munkanappal azt követően kell megküldeni a Bizottságnak, hogy a felelős hatóság az 514/2014/EU rendelet 44. cikkének megfelelően benyújtja évesegyenleg-kifizetés iránti kérelmét a Bizottsághoz.”
            
            
               4.E rendelet új II. melléklettel egészül ki.
            
            
               2. cikk
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            
            
               Kelt Brüsszelben, -án/-én. 2018.5.16.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Amint az Európai Parlament, az Európai Unió Tanácsa és az Európai Bizottság között a jogalkotás minőségének javításáról szóló, intézményközi megállapodás mellékletében szerepel (2016. április 13-i intézményközi megállapodás a jogalkotás minőségének javításáról, HL L 123., 2016.5.12., 1. o.).
               
               
                  
                     (2)
                  
                        A Menekültügyi, Migrációs és Integrációs Alap és a Belső Biztonsági Alap bizottsága.
               
               
                  
                     (3)
                  
                        HL L 150., 2014.5.20., 112. o.
               
               
                  
                     (4)
                  
                        Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
               
               
                  
                     (5)
                  
                        A Bizottság (EU) 2015/378 végrehajtási rendelete (2015. március 2.) az 514/2014/EU európai parlamenti és tanácsi rendeletnek az éves záróelszámolás végrehajtása, valamint a szabályszerűségi záróelszámolás végrehajtása tekintetében történő alkalmazására vonatkozó szabályok megállapításáról (HL L 64., 2015.3.7., 30. o.).
               
               
                  
                     (6)
                  
                        Az Európai Parlament és a Tanács 966/2012/EU, Euratom rendelete (2012. október 25.) az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
               
            
      
    ---documentbreak--- 
      
         
         
            
               2. MELLÉKLET
            
            
               Az éves kontrolljelentés mintája
            
            
                  
            
            
               Éves kontrolljelentés [ALAP]
            
            
            
               (1)BEVEZETÉS
            
            
               Ez a szakasz az alábbi információkat tartalmazza:
            
            
               1.1. Az ellenőrző hatóság és a jelentés elkészítésében részt vevő más szervezetek megnevezése.
            
            
               1.2. A referencia-időszak (azaz a pénzügyi év
                  1
               ).
            
            
            
               (2)A KIJELÖLÉSI KRITÉRIUMOKNAK VALÓ MEGFELELÉS, VALAMINT AZ IRÁNYÍTÁSI ÉS KONTROLLRENDSZER(EK) JELENTŐS VÁLTOZÁSA (adott esetben)
            
            
               Ez a szakasz az alábbi információkat tartalmazza:
            
            
               2.1. Az irányítási és kontrollrendszerekben bekövetkezett minden olyan jelentős változás elemei, amely az illetékes hatóságok feladatait (beleértve adott esetben a feladatok átruházását), az ilyen változások tényleges dátumát, valamint e változásoknak az ellenőrzési tevékenységre gyakorolt hatását érinti.
            
            
               2.2. Az ellenőrző hatóság által elvégzett ellenőrzési munka alapján annak megerősítése, hogy az irányítási és kontrollrendszerek még mindig megfelelnek-e az 1042/2014/EU felhatalmazáson alapuló bizottsági rendelet I. mellékletének 2. cikkében foglalt kijelölési kritériumoknak.
            
            
               2.3. A felelős hatóságnak az 1042/2014/EU felhatalmazáson alapuló bizottsági rendelet I. mellékletének 2. cikkének (2) bekezdésében foglalt kijelölési kritériumoknak való megfelelősége tekintetében a kijelölő hatóságnak szóló jelentéstételre vonatkozó információk.
            
            
            
               (3)AZ ELLENŐRZÉSI STRATÉGIA VÁLTOZÁSAI
            
            
               Ez a szakasz az alábbi információkat tartalmazza:
            
            
               3.1. Az ellenőrzési stratégiában tett változtatások elemei és e változtatások okainak magyarázata, különösen a kiadások ellenőrzésére használt mintavételi módszertan bármely módosításának részletei (lásd az alábbi 5. szakaszt).
            
         
         
            
            
               (4)RENDSZERELLENŐRZÉSEK
            
            
               Ez a szakasz az alábbi információkat tartalmazza:
            
            
               4.1. Azon szervek részletes adatai, amelyek rendszerellenőrzéseket végeztek annak ellenőrzése céljából, hogy az alap irányítási és kontrollrendszerei hatékonyan működnek-e (az 1042/2014/EU felhatalmazáson alapuló bizottsági rendelet 14. cikke (2) bekezdésében előírtak szerint).
            
            
               4.2. Az éves kontrolljelentéshez csatolt „A rendszerellenőrzések eredményei” című 10.1 táblázat tekintetében, a kulcskövetelményekre vonatkozó rendszerellenőrzésekből levont következtetések főbb megállapításainak ismertetése.
            
            
               4.3. Annak jelzése, hogy rendszerszintűnek minősül-e a feltárt probléma, a szabálytalan pénzügyi adatok számszerűsítése, valamint az ilyen rendszerszintű hibák kezelésére alkalmazandó korrekciós intézkedések, beleértve az 514/2014/EU rendelet 46. cikkével és az (EU) 378/2015 végrehajtási rendelettel összhangban végzett pénzügyi korrekciókkal kapcsolatos bármely intézkedést.
            
            
               4.4. A korábbi években elvégzett rendszerellenőrzések során tett ajánlások nyomon követésére vonatkozó információk.
            
            
               (5)A KIADÁSOK ELLENŐRZÉSE
            
            
               Ez a szakasz az alábbi információkat tartalmazza:
            
            
               5.1. A kiadások ellenőrzését (az 1042/2014/EU felhatalmazáson alapuló bizottsági rendelet 14. cikke (3) és (4) bekezdésében előírtak szerint) elvégző szervek részletes adatai.
            
            
               5.2. Az alkalmazott mintavételi módszertan leírása, megadva az alkalmazott mintavételi paramétereket
                  2
                és az alapul szolgáló számításokat, valamint a minta kiválasztására alkalmazott szakmai megítélést
                  3
               , a teljes kivetített hibaarány kiszámítását (beleértve adott esetben a rétegzést), továbbá az arra vonatkozó információt, hogy a módszertan összhangban áll-e az ellenőrzési stratégiával. Ha rétegzést alkalmaznak, ismertetni kell a rétegek paramétereit.
            
            
               5.3. A kiadások ellenőrzéséből származó fő eredmények elemzése a következők megjelölésével: az ellenőrzött mintavételi egységek száma, az ellenőrzött pénzügyi adatok mennyisége és típusa, a feltárt hibák jellege
                  4
                és típusa
                  5
               , valamint az ellenőrző hatóság által javasolt, alkalmazandó korrekciós intézkedések (beleértve a hasonló hibák jövőbeni elkerülésére irányuló intézkedéseket, a feltárt egyedi szabálytalanságokra vonatkozó pénzügyi korrekciókat, valamint az extrapolált vagy átalányösszegű pénzügyi korrekciókat
                  6
               ). Ha rétegzést alkalmaznak, ebben a szakaszban rétegenként további információkat kell megadni, és összegezni kell azokat az éves kontrolljelentéshez csatolt, „A kiadások ellenőrzésének eredménye” című 10.2 táblázatban.
            
            
               5.4. Ha a ellenőrzési minta időközi kifizetéseket és/vagy az előző pénzügyi évek elszámolásaiban bejelentett előlegkifizetésekkel szemben elszámolt egyenlegkifizetéseket tartalmaz, az előlegkifizetések összege a kiadások ellenőrzésének hatókörébe tartozik, az említett előlegkifizetésekkel kapcsolatosan feltárt hibákat és alkalmazandó pénzügyi korrekciókat fel kell tüntetni az éves kontrolljelentéshez csatolt, „A kiegészítő kiadások ellenőrzésének eredményei” című 10.3. táblázatban.
            
            
               5.5. Annak kifejtése, hogy miként számították ki a 10.2 táblázatban feltüntetett hibaarányokat, valamint adott esetben információk a 10.3 táblázatban feltüntetett kiegészítő kiadások ellenőrzése tekintetében. 
            
            
               5.6. Információk arra vonatkozóan, hogy a kiadások ellenőrzése révén feltárt bármely szabálytalanság rendszerszintűnek minősül-e, tehát kockázatot jelent-e más kiadásokra, beleértve az alapsokaságra gyakorolt hatásuk számszerűsítését és bármely kapcsolódó pénzügyi korrekciót6.
            
            
               5.7. Információk a korrekciós intézkedések felelős hatóság általi végrehajtásának állására vonatkozóan, beleértve a kiadások ellenőrzésének eredményeként az ellenőrző hatóság által – a „végleges elszámolásnak” a Bizottság részére történő benyújtása előtt – javasolt pénzügyi korrekciókat. Közölni kell az ellenőrző hatóság által javasolt korrekciók, valamint a felelős hatóság által végrehajtott korrekciók közötti bármely esetleges eltérést.
            
            
               5.8. Információk a kiadások korábbi években végzett ellenőrzése eredményeinek nyomon követésére vonatkozóan, különös tekintettel a rendszerszintű hiányosságokra.
            
            
               (6)AZ ELSZÁMOLÁSOK ELLENŐRZÉSE
            
            
               Ez a szakasz az alábbi információkat tartalmazza:
            
            
               6.1. Az elszámolások ellenőrzését (az 1042/2014/EU felhatalmazáson alapuló bizottsági rendelet 14. cikke (5) bekezdésében előírtak szerint) elvégző szervek részletes adatai.
            
         
         
            
               6.2. Az 1042/2014/EU felhatalmazáson alapuló bizottsági rendelet 14. cikke (5) bekezdésében meghatározott, a felelős hatóság által benyújtott évesegyenleg-kifizetés iránti kérelmet kísérő elszámolásokban szereplő pénzügyi adatok ellenőrzésére használt ellenőrzési megközelítés ismertetése. Ebben hivatkozni kell a (4. szakaszban részletezett) rendszerellenőrzések és az (5. szakaszban részletezett) kiadások ellenőrzése keretében végzett, az elszámolások elvárt megbízhatósága szempontjából releváns ellenőrzési tevékenységre.
            
            
               6.3. Az elszámolások ellenőrzéséből levont következtetések a felelős hatóság által benyújtott évesegyenleg-kifizetés iránti kérelmet kísérő elszámolásokban szereplő pénzügyi adatok, valamint az ilyen ellenőrzések eredményeként tett, és az elszámolásokban megjelenített pénzügyi korrekciók megbízhatósága és valóságossága tekintetében.
            
            
               6.4. Annak megjelölése, hogy bármely feltárt szabálytalanság rendszerszintűnek minősül-e, továbbá a probléma kezelése érdekében tett intézkedések.
            
            
            
               (7)AZ ELLENŐRZŐ SZERVEK KÖZÖTTI KOORDINÁCIÓ ÉS AZ ELLENŐRZŐ HATÓSÁG FELÜGYELETI TEVÉKENYSÉGE (adott esetben)
            
            
                                                                                                                                                                                                                                                                                                                                                                                                                                                                                                                                                                                                                                                                                                                                                           Ez a szakasz az alábbi információkat tartalmazza:
            
            
               7.1. Az ellenőrző hatóság és az 1042/2014/EU felhatalmazáson alapuló bizottsági rendelet 13. cikkében előírtaknak megfelelően ellenőrzést végző bármely ellenőrző szerv közötti egyeztetési eljárás ismertetése.
            
            
               7.2. Az ellenőrző hatóság által az ilyen ellenőrző szervek által végzett ellenőrzési tevékenység tekintetében alkalmazott felügyeleti és minőségellenőrzési eljárás ismertetése.
            
            
               (8)EGYÉB INFORMÁCIÓK
            
            
               Ez a szakasz az alábbi információkat tartalmazza:
            
            
               8.1. Adott esetben a bejelentett csalásokra, illetve az ellenőrző hatóság által végzett ellenőrzések részeként feltárt csalás gyanújára (beleértve a más nemzeti vagy uniós szervek által jelentett és az ellenőrző hatóság által ellenőrzött műveletekhez kapcsolódó eseteket) és a megtett intézkedésekre vonatkozó információk.
            
            
               8.2. Adott esetben a pénzügyi évre vonatkozó „elszámolástervezet” ellenőrző hatósághoz történő benyújtását követően és a kapcsolódó éves kontrolljelentésnek a Bizottság részére történő benyújtását megelőzően bekövetkezett események, amelyeket relevánsak lehetnek az ellenőrző hatóság által kiadott vélemény tekintetében. Mindenekelőtt közölni kell és meg kell magyarázni a felelős hatóság által az „elszámolástervezetben” előterjesztett pénzügyi adatok (vagyis abban az alapsokaságban, amelyből az ellenőrzési mintát kiválasztották
                  7
               ), valamint a Bizottság részére benyújtott végleges elszámolás közötti bármely eltérést.
            
            
            
               (9)ÁLTALÁNOS MEGBÍZHATÓSÁGI SZINT
            
            
               9.1. Az irányítási és kontrollrendszer megfelelő működésére vonatkozó általános megbízhatósági szint feltüntetése
                  8
               , valamint annak ismertetése, hogy hogyan állapították meg ezt a szintet a rendszerellenőrzések, a kiadások és az elszámolások ellenőrzései során kapott eredmények összesítése alapján. Adott esetben az ellenőrző hatóság figyelembe veszi más nemzeti vagy uniós ellenőrző szervek által végzett ellenőrzési tevékenység eredményeit is, ami hatással lehet a pénzügyi évre vonatkozóan bejelentett pénzügyi adatokra.
            
            
               9.2. A felelős hatóság által végrehajtott mérséklő és korrekciós intézkedések pl. pénzügyi korrekciók értékelése, valamint további esetleges, rendszerszempontból és pénzügyi szempontból szükséges kiigazító intézkedések szükségességének jelzése. 
            
            
            
            
               (10)ÉVES KONTROLLJELENTÉS – MELLÉKLETEK
            
            
               10.1 A rendszerellenőrzések eredményei (a mintát lásd lent)
            
         
         
            
               10.2 A kiadások ellenőrzésének eredményei (a mintát lásd lent)
            
            
               10.3 A kiegészítő kiadások ellenőrzésének eredményei (adott esetben)
            
            
            
            
            
               10.1 A rendszerellenőrzések eredményei
            
            
                     
                        Ellenőrzött szervezet (pl. felelős hatóság, felhatalmazott hatóság, stb.)
                     
                  
                  
                     
                     
                        Az ellenőrzés
                     
                     
                        címe
                     
                  
                  
                     
                     
                        A végleges ellenőrzési jelentés kelte
                     
                  
                  
                     
                        Kulcskövetelmények (adott esetben)
                     
                     
                        [az (EU) 378/2015 bizottsági végrehajtási rendelet I. mellékletének 1. táblázatában foglaltaknak megfelelően]
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                        1. KR
                     
                  
                  
                     
                        2. KR
                     
                  
                  
                     
                        3. KR
                     
                  
                  
                     
                        4. KR
                     
                  
                  
                     
                        5. KR
                     
                  
                  
                     
                        6. KR
                     
                  
                  
                     
                        7. KR
                     
                  
                  
                     
                        8. KR
                     
                  
                  
                     
                        9. KR
                     
                  
                  
                     
                        Átfogó értékelés (1.,2., 3., 4. kategória) [az (EU) 378/2015 bizottsági végrehajtási rendelet I. mellékletének 2. táblázatában foglaltaknak megfelelően]
                     
                  
                  
                     
                        Megjegyzések
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                  
                  
                     
                  
               
                     
                  
                  
                     
                  
                  
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                  
                  
                     
                     
                        (1)
                     
                     
                  
                  
                     
                  
                  
                     
                  
               
                     
                        (1)1.,2., 3., 4. kategória az (EU) 378/2015 bizottsági végrehajtási rendelet I. mellékletének 2. táblázatában foglaltaknak megfelelően
                     
                     
                  
               
            
               
            
               10.2 A kiadások ellenőrzésének eredményei
            
            
                     
                        A
                     
                  
                  
                     
                        B
                     
                  
                  
                     
                        C
                     
                  
                  
                     
                        D
                     
                  
                  
                     
                        E
                     
                  
                  
                     
                        F
                     
                  
                  
                     
                        G
                     
                  
                  
                     
                     
                        H
                     
                  
                  
                     
                        I
                     
                  
                  
                     
                        J
                     
                  
                  
                     
                  
               
                     
                        Alap/fizetés típusa (1)
                     
                  
                  
                     
                        A mintavétel alapjául szolgáló „elszámolástervezetben” szereplő alapsokaságnak vagy alsokaságnak megfelelő összeg EUR-ban (2)
                     
                  
                  
                     
                        Ellenőrzési minta (összeg EUR-ban) (3)
                     
                  
                  
                     
                        Ellenőrzési minta (a sokaság %-ában)  [D = C / B] 
                     
                  
                  
                     
                        Az ellenőrző hatóság által a mintában feltárt hibák összege EUR-ban  (4)
                     
                  
                  
                     
                        Hibaarány a minta %-ában
                     
                     
                        [F = E / C) (4)
                     
                  
                  
                     
                        Teljes kivetített hibaarány az alapsokaságban  (5)
                     
                     
                  
                  
                     
                     
                     
                        Teljes hiba az alapsokaságban (összeg EUR-ban)
                     
                     
                        [H = G*B] 
                     
                  
                  
                     
                        Pénzügyi korrekciók
                     
                     
                        amelyeket a teljes kivetített hibaarány eredményként a felelős hatóság által hajtott végre (összeg EUR-ban) (6)
                     
                  
                  
                     
                        Fennmaradó teljes hibaarány (7)
                     
                     
                        [J = (H — I) / B
                     
                     
                  
                  
                     
                        Megjegyzések
                     
                  
               
                     
                        Rétegek (adott esetben) (1)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Összesen (A)
                     
                  
                  
                     
                        Összesen (B)
                     
                  
                  
                     
                        összeg (EUR) 
                     
                  
                  
                     
                        % 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               10.3 A kiegészítő kiadások ellenőrzésének eredményei (8)
            
            
                     
                        K
                     
                  
                  
                     
                        L
                     
                  
                  
                     
                        M
                     
                  
                  
                     
                        N
                     
                  
                  
                     
                        O
                     
                  
                  
                     
                  
               
                     
                        Leírás
                     
                  
                  
                     
                        Alap/projekt/kifizetés hivatkozási száma.
                     
                  
                  
                     
                        Ellenőrzött kiegészítő kiadások (3)
                     
                  
                  
                     
                        Az ellenőrzött kiegészítő kiadásokban található hibák összege (4)
                     
                  
                  
                     
                        Az ellenőrzött kiegészítő kiadások tekintetében a felelős hatóság által végrehajtott pénzügyi korrekciók (6)
                     
                  
                  
                     
                        Megjegyzések
                     
                  
               
                     
                     
                        A véletlenszerű/statisztikai mintában szereplő időközi kifizetésekhez vagy egyenlegkifizetésekhez kapcsolódó kiadások
                     
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Egyéb (ismertetendő)...
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
               (1) Ha a pénzügyi adatok – vagyis az ellenőrzési alapsokaság – különböző rétegekre oszlik (pl. előlegfizetések, időközi kifizetések vagy egyenlegkifizetések, egyéb), az információkat adott esetben rétegenként kell megadni. Az éves kontrolljelentés 5. szakaszában rétegenként egy sorban kell ismertetni a rétegeket és be kell mutatni a rétegek paramétereit.
            
            
               (2) A B oszlop az ellenőrzési alapsokaságra, vagyis a minta alapját képező, a felelős hatóság által az aktuális pénzügyi évben végzett valamennyi kifizetést bemutató „elszámolástervezetre” utal.
            
            
               (3) Ha az aktuális pénzügyi évből ellenőrzési minta időközi kifizetéseket és/vagy az előző pénzügyi évek elszámolásaiban bejelentett előlegkifizetésekkel szemben elszámolt egyenlegkifizetéseket tartalmaz, ezek az előlegkifizetések a mintában szereplő időközi kifizetésekkel és/vagy egyenlegkifizetéssel kapcsolatos kiadások ellenőrzésének hatókörébe tartoznak.
            
            
               Mindazonáltal a jelentéstétel alkalmazásában kizárólag az aktuális pénzügyi évre vonatkozó elszámolástervezetből mintába vett időközi kifizetéseket vagy egyenlegkifizetéseket kell feltüntetni a 10.2 táblázatban (C oszlop) és figyelembe venni az aktuális pénzügyi évre vonatkozó ellenőrzési lefedettség kiszámításához (D oszlop). 
            
            
               Az időközi kifizetésekkel és/vagy egyenlegkifizetésekkel szemben elszámolt és a kiadások ellenőrzésének keretében ellenőrzött „előlegfizetések összegét” a 10.3 táblázat M oszlopában kell feltüntetni. Lásd továbbá a 8. lábjegyzetet.
            
         
         
            
               (4) Az ellenőrző hatóság jelentést tesz a mintában feltárt hibákról (a mintában szereplő összegekről és százalékos arányról), mielőtt az ellenőrző hatóság ellenőrzésének eredményként a felelős hatóság pénzügyi korrekciókat alkalmazna.
            
            
               Kizárólag az aktuális pénzügyi évre vonatkozó elszámolástervezetből mintába vett időközi kifizetéseket vagy egyenlegkifizetéseket kell figyelembe vennie a hibaösszeg és a hibaarány kiszámításához, és a 10.2 táblázat E és F oszlopában való feltüntetéséhez. 
            
            
               A 10.3 táblázat N oszlopában kell feltüntetni az elszámolt „előlegfizetések összegére” hatással lévő, feltárt hibák összegét.
            
            
               (5) Az alapsokaságban lévő teljes kivetített hibaarány az ellenőrző hatóságnak az aktuális pénzügyi évre vonatkozó „elszámolástervezetben” szereplő, a teljes kivetített hibaarányra vonatkozó becslése. A teljes kivetített hibaarányt azelőtt kell kiszámítani, hogy a felelős hatóság pénzügyi korrekciókat alkalmazna.
            
            
               Az ellenőrző hatóság az éves kontrolljelentés 5. szakaszában ismerteti a teljes kivetített hibaarány becsléséhez használt módszertant és az alapul szolgáló számításokat (beleértve adott esetben a rétegzésre vonatkozó információkat). Főszabály szerint a teljes kivetített hibaarány a kivetített véletlenszerű hibák összege, valamint adott esetben az alapsokaságban lévő rendszerszintű hibák és bármely nem korrigált rendellenes hiba teljes összege elosztva az alapsokasággal.
            
            
               (6) Az I. oszlop azt mutatja be, hogy a felelős hatóság milyen pénzügyi korrekciókat hajtott végre kizárólag az ellenőrzési alapsokaság, vagyis a minta alapját képező, az aktuális pénzügyi évre vonatkozó „elszámolástervezet”tekintetében.  
            
            
               Az elszámolt „előlegfizetések összegével” kapcsolatos pénzügyi korrekciókat a 10.3 táblázat O oszlopában kell feltüntetni.
            
            
               (7) A J oszlop az elszámolásokban lévő fennmaradó hibaarányt mutatja be azt követően, hogy a felelős hatóság végrehajtotta a kizárólag az aktuális pénzügyi évre vonatkozó pénzügyi korrekciókat.
            
            
               Az elszámolt „előlegfizetések összegében” szereplő nem korrigált hibákat nem kell figyelembe venni az aktuális pénzügyi évre vonatkozó elszámolásokkal kapcsolatos fennmaradó hibaarány kiszámításakor.
            
            
               (8) A 10.3 táblázatban az ellenőrző hatóságnak be kell jelentenie a 10.2 táblázatban szereplő mintába vett összegektől eltérő egységek tekintetében elvégzett ellenőrzések eredményeit. Ha az ellenőrző hatóság szükségesnek tartja további ellenőrzések elvégzését (pl. kockázatalapú elhelyezések, a negatív vagy nulla összegű kifizetések ellenőrzése), e további ellenőrzések eredményeit szintén fel kell tüntetni a 10.3 táblázatban.
            
         
         
            
                  
                     (1)
                  
                        Az (EU) 514/2014 európai parlamenti és tanácsi rendelet 38. cikkének meghatározása szerint.
               
               
                  
                     (2)
                  
                        A mintavételi paraméterek az alábbiakra terjednek ki: a mintavételi egység, a sokaság értéke és mérete, a minta értéke és mérete, az ellenőrzési lefedettség (EUR-ban és az egységek százalékos arányában, valamint a lefedett összegek tekintetében), valamint a mintavételi kritériumok. A statisztikai mintavétel esetében fel kell tüntetni továbbá a lényegességi küszöböt, a megbízhatósági szintet, a várható hibaarányt és a mintavételi intervallumot.
               
               
                  
                     (3)
                  
                        Ha nem statisztikai mintavételt alkalmaznak, az ellenőrző hatóságnak fel kell tüntetnie a sokaság teljes hibaarányának megbecslését és az érvényes ellenőri vélemény megfogalmazását lehetővé tevő, a véletlenszerű (és így reprezentatív) mintavétel és a megfelelő mintaméret biztosítása érdekében tett intézkedéseket.
               
               
                  
                     (4)
                  
                        Például: elszámolhatóság, közbeszerzés, állami támogatás.
               
               
                  
                     (5)
                  
                        Véletlenszerű, rendszerszintű vagy rendellenes hibák.
               
               
                  
                     (6)
                  
                        Átalányösszegű és/vagy extrapolált pénzügyi korrekciók alkalmazhatók például akkor, ha rendszerszintű hibák jelentkeznek és/vagy az elszámolástervezetben szereplő teljes kivetített hibaarány lényeges mértékű.
               
               
                  
                     (7)
                  
                        A 10.2 táblázat B oszlopa.
               
               
                  
                     (8)
                  
                        Az általános megbízhatósági szintnek meg kell felelnie az (EU) 2017/646 bizottsági végrehajtási rendeletben meghatározott alábbi négy kategória egyikének: 1. kategória (Jól működik. Semmilyen vagy csak kisebb javításra van szükség), 2. kategória (Működik. Egyes területeken szükség van javításra), 3. kategória (Részben működik. Jelentős javításra van szükség), és 4. kategória (Lényegében nem működik).